Boek: Die dag toe Louis deur ‘n Grop gegryp is | Maroela Media
Die dag toe Louis deur ’n Grop gegryp en ingesluk is, het sy suster Louisa geweet sy moet vinnig iets doen om hom weer daar uit te kry.
Maar om ’n seuntjie uit ’n Grop se maag te kry, is nie altyd so maklik nie, veral as daar ander vreemde gediertes soos ’n Grommelaar, ’n Gorrelama en ’n Growwerug Gasourus is wat ook lus is vir ’n lekker happie…
Johan Fardell is ’n Britse skrywer en illustreerder. Hy het reeds drie jeugboeke en drie prenteboeke geskryf en word beskryf as een van die beste en slimste kinderboekillustreerders wat tans publiseer. The day Louis got eaten was die wenner van die Royal Mail kinderboektoekenning, sowel as die Skotse kinderboektoekenning. Fardell woon in Edinburgh met sy twee kinders. By die Australiese Ope is die eerste vier kwarteindwedstryde gister afgehandel en daar was verskeie opskuddings. Drie topgekeurde spelers is uitgeskakel terwyl net een die halfeind bereik het.
In die Mansafdeling moes die derde gekeurde, Grigor Dimitrov, sy tassies pak. Die ongekeurde Kyle Edmund, van Groot-Brittanje, het Dimitrov in vier stelle uitgeskakel. Die eerste gekeurde, Rafael Nadal, het in die vierde stel ŉ beenbesering opgedoen in sy wedstryd teen (6) Marin Cilic. Nadal het in die vyfde stel die handdoek ingegooi om aan Cilic ŉ plek in die halfeind te besorg.
In die Vroue-afdeling was daar ŉ reuseskok toe die ongekeurde Elise Mertens, van België, haar eerste halfeind van ŉ Grand Slam gehaal het. Mertens het gemaklik met die vierde gekeurde Elina Svitolina afgereken. Die telling was 6-4 en 6-0. Die tweede gekeurde, Caroline Wozniacki, het die halfeind gehaal met ŉ oorwinning oor Carla Suarez Navarro. Angelique Kerber het ook vanoggend haar plek in die halfeind bespreek.
In die Junior afdeling van die Aussie Ope het Philip Henning, van Bloemfontein, die derde ronde bereik. Hy speel vandag teen die Amerikaner Sebastian Korda.
Suid-Afrika en Indië speel van vandag af in die derde en laaste toets van die huidige reeks. Spel begin vanoggend om 10:00 op die Wanderers in Johannesburg. Daar word verwag dat Indië weer veranderinge aan sy span sal aanbring. Die Proteas se openingskolwer, Aiden Markram, is fiks verklaar om te kan speel.
Australië en Engeland speel Vrydag teen mekaar in hul vierde Eendagwedstryd. Engeland loop met 3-0 voor in die reeks van vyf wedstryde.
Bangladesj en Zimbabwe het gister in Mirpur in die vyfde Eendagwedstryd van die driehoekige reeks teen mekaar gespeel.
Bangladesj 216/9 (50 bb)
Zimbabwe 125 (36.3/50 bb)
Bangladesj wen met 91 lopies
Suid-Afrika speel vandag in die kwarteind van die 19-Wêreldbeker teen Pakistan.
In die Momentum-eendagreeks word daar vandag twee wedstryde afgehandel.
4 Warriors Knights Oos Londen 13:30
24 Dolphins Highveld Lions Durban 13:30
In die Europese reeks begin die Omega Dubai Desert Classic môre.
In die VSA val die kollig op die Farmers Insurance Ope wat môre op Torrey Pines in Kalifornië begin.
Die Canon Tswane Ope vir vroue se eerste ronde is gister by die Pretoria Buiteklub voltooi. Suid-Afrika se Stacy Bregman loop met een hou voor.
Pos Speler Land Tel
1 Stacy Bregman RSA -1
2 Maria Beautell ESP Par
2 Kiran Matharu ENG Par
2 Sofia Gronberg-Whitmore SWE Par
2 Alexandra Lennartsson SWE Par
6 Ashleigh Buhai RSA 1
6 Lauren Taylor ENG 1
6 Lee-Anne Pace RSA 1
6 Kim Williams RSA 1
6 Emie Peronnin FRA 1
Die Lions het die slegte nuus ontvang dat die vleuel Courtnal Skosan ŉ groot gedeelte van die Superseisoen gaan misloop weens ŉ kniebesering.
Die Blitsbokke speel die naweek in die Sydney-been van die Wêreldreeks. Suid-Afrika sal in die groepfase in Groep C teen Papoea-Nieu-Guinee, Spanje en Engeland te staan kom.
In die Engelse Ligabeker het Man City na die eindstryd deurgedring.
Vandag se bepalings in die Engelse Premierliga lyk só:
Everton v Leicester City Goodison Park 21:45
Newcastle United v Burnley St. James’ Park 21:45
Southampton v Brighton & Hove Albion St. Mary’s Stadion 21:45
Chelsea v AFC Bournemouth Stamford Bridge 21:45
Stoke City v Watford Bet365 Stadion 22:00
Manchester City v West Bromwich Albion Etihad Stadion 22:00
Tottenham Hotspur v Manchester United Wembley Stadion 22:00
SuperSport United 1-1 Polokwane City
Vanaand speel AmaZulu teen Bloemfontein Celtic.